צביה מרגליות

צביה מרגליות (נולדה ב-1 במאי 1983) היא משוררת, מחזאית, שחקנית ואמנית ספוקן וורד. כלת פרס תרבות יהודית ע"ש אורי אורבך לשנת ה'תשפ"ג.

==ביוגרפיה==
נולדה בשנת תשמ"ג בפתח תקווה לאיש העסקים עמיחי גרנביץ ולדבורה קרניאל, מורה לפיזיקה. בתיכון למדה באולפנית בני עקיבא תל אביב, ולאחר מכן שירתה במסגרת שירות לאומי במשך שנה בעיר נתיבות. אחרי שנת לימוד במדרשה ליהדות 'אורות עציון' שבגבעת וושינגטון, למדה באוניברסיטת בר-אילן לתואר ראשון במדעי המדינה וספרות, וסיימה בהצטיינות יתרה. במקביל למדה תסריטאות בבית ספר מעלה בירושלים. עם סיום התואר עברה לגור בירושלים והחלה לעבוד ביד בן צבי כמדריכת טיולים. במקביל, למדה משחק במכינה של ניסן נתיב. לאחר מכן, פנתה ללימודי משחק בתוכנית מלאה בסמינר הקיבוצים בתל אביב. אחרי שנה פרשה, בגלל הקושי לשלב את הלימודים עם אורח חייה הדתי.

לאחר פרישתה עברה קורס מורי דרך, הוסמכה, והחלה להתמחות בתיאטרון שטח, ובסיורים במסגרת עבודתה כתבה מחזות היסטוריים לאתרי תיירות שונים.

סמוך לנישואיה החלה מרגליות לעסוק בספוקן וורד - היינו כתיבת קטעי שירה מדוברת, וביצועם על במות שונות. ב-2012 זכתה מרגליות באליפות הארץ בשירה מדוברת של "פואטרי סלאם ישראל". עם עליית קרנו של הספוקן וורד בישראל, זכתה מרגליות להכרה ציבורית כאחת האמניות הבולטות בתחום, על הבמה ובסרטוני היוטיוב, והשתתפה עם מופעי יחיד בפסטיבלים שונים. ב-2015 זכתה בפרס שרת התרבות למשוררים בתחילת דרכם. ב-2016 החלה להשתתף בתוכניתו של גיא זוהר "היום שהיה" בערוץ 10 - שם הגישה קטעי סאטירה על ענייני דיומא במסגרת הפינה "המועדון". במקביל היא מסתובבת ברחבי הארץ עם מופע יחיד של שירה מדוברת – "מילים נטו". ב-2017 החלה ללמד כתיבה לבמה בבית אורי צבי גרינברג ובמכללת אמונה. בשנת 2023 זכתה בפרס תרבות יהודית ע"ש אורי אורבך בתחום התיאטרון.

מרגליות חיה ויוצרת בירושלים, נשואה לרועי מרגליות, מאייר, בוגר בית הספר בצלאל ובעל סטודיו עצמאי בירושלים, ואם לחמישה ילדים.

==פרסים==
* מלגת הצטיינות של אוניברסיטת בר-אילן - 2004
* מלגת הצטיינות לסטודנטים של קרן וולף - 2005
* אלופת הארץ בתחרויות ה"פואטרי סלאם" - 2012
* פרס שרת התרבות למשוררים בתחילת דרכם - 2015
* פרס תרבות יהודית ע"ש אורי אורבך בתחום התיאטרון - 2022

==קישורים חיצוניים==

* [https://www.youtube.com/watch?v=b2XiIn242iY צביה מרגליות מתראיינת אצל ירון לונדון בתוכנית לונדון וקירשנבוים], יוטיוב.
* [https://www.inn.co.il/News/News.aspx/331789 עניין אישי והפעם עם צביה מרגליות], ראיון בעיתון בשבע.
* 
* 
* [http://timeout.co.il/%D7%A2%D7%99%D7%A8%D7%95%D7%A0%D7%99/%D7%99%D7%A8%D7%95%D7%A9%D7%9C%D7%99%D7%9D/%D7%A7%D7%95%D7%9C-%D7%A9%D7%9C-%D7%94-%D7%90%D7%97%D7%A8 קול של ה' אחר: הספוקן וורד הדתי של צביה מרגליות], טיים אאוט.
* 
* [https://www.youtube.com/watch?v=dZ0y4dz1FBE חדר החדשות - ריאיון עם צביה מרגליות], יוטיוב.
* [https://www.facebook.com/PoetrySlamIsrael/videos/630922300393688/ מסה על צורה ותוכן] דף הפייסבוק של פואטרי סלאם ישראל.
* [https://www.youtube.com/watch?v=TQC_zpkES94 קטע שירה על ההתנתקות מגוש קטיף] יוטיוב מתוך "היום שהיה" חדשות ערוץ 10.
* [https://www.facebook.com/678128032280645/videos/1056699944423450/ קמפיין "טרמפ לחץ" לעידוד ההתיישבות במגדלים] פייסבוק
* [http://www.margaliotours.com/ האתר של צביה מרגליות לסיורי תיאטרון בירושלים]
* [https://www.inn.co.il/news/599947?fbclid=IwAR1XEBD_blE-wl88rjkxPkoSPIx12EYAPfDQPBobLGi4t29IHku8r_LYZ38 הזכייה של צביה מרגליות בפרס הממשלתי ע"ש אורי אורבך לתרבות יהודית בתחום התיאטרון לשנת 2023] ערוץ 7

קטגוריה:משוררות ישראליות
קטגוריה:משוררים ישראלים
קטגוריה:במאיות ישראליות
קטגוריה:במאים ישראלים
קטגוריה:מחזאיות ישראליות
קטגוריה:מחזאים ישראלים
קטגוריה:סאטיריקנים ישראלים
קטגוריה:סאטיריקניות ישראליות
קטגוריה:אמני ספוקן וורד
קטגוריה:זוכי פרס שר החינוך לתרבות יהודית
קטגוריה:זוכות פרס שר החינוך לתרבות יהודית
קטגוריה:בוגרות אולפנית בני עקיבא בתל אביב
קטגוריה:בוגרות שירות לאומי
קטגוריה:בוגרות אוניברסיטת בר-אילן
קטגוריה:בוגרי אוניברסיטת בר-אילן
קטגוריה:בוגרות מעלה - בית הספר לקולנוע ולטלוויזיה
קטגוריה:בוגרי מעלה - בית הספר לקולנוע ולטלוויזיה
קטגוריה:ישראליות שנולדו ב-1983
קטגוריה:ישראלים שנולדו ב-1983